# data[].attributes.body
Támogatott döntéshozatal: "a Polgári Törvénykönyvről szóló 2013. évi V. törvény Második Könyv Második Rész IX. Címe szerinti cselekvőképességet nem érintő, az érintett személy önrendelkezését és jogainak védelmét szolgáló jogintézmény"

Támogatott személy: "az egyes ügyei intézésében, döntései meghozatalában belátási képességének kisebb mértékű csökkenése miatt segítségre szoruló nagykorú személy, akinek a gyámhatóság támogatót rendel"

Támogató: "a támogatott személy kérelmére vagy a bíróság megkeresése alapján a gyámhatóság által a támogatott személlyel egyetértésben, a támogatott személy segítésére kirendelt személy."

Forrás: 2013. évi CLV. törvény a támogatott döntéshozatalról

# data[].attributes.body
A támogatót a gyámhatóság jelölik ki, a támogatott személy vagy a bíróság kérelmére. A támogató kirendeltsége megvalósulhat általános jelleggel vagy meghatározott területekre értendően. Fontos, hogy a támogató kirendelése a támogatott személlyel egyetértésben történjen meg. A támogatói tisztség betöltésére kizáró okot jelent, ha a támogatott személy nem ért egyet az adott személy kijelölésével, vagy érdekeik ellentétesek. További kizáró ok, ha az adott személy szintén támogatott személy, vagy cselekvőképességét érintő gondnokság hatálya alatt áll. Egy támogatott személynek egyszerre legfeljebb két támogatója lehet, a támogatói szerep betöltése határozatlan időre szól.

# data[].attributes.body
A támogató feladata a támogatott személy segítése tanácsokkal, információkkal, megfelelő mennyiségű és minőségű tájékoztatással a döntések meghozatalában, jognyilatkozatok megtételében. Jelen van a különböző közigazgatási, polgári és büntető eljárási cselekményeknél, az eljárások során egyeztet a támogatott személlyel, személyes jelenlétével közreműködik a döntések meghozatalában. Ezekről a tevékenységekről írásban is nyilatkozik, ha a támogatott személy vagy a gyámügy felszólítja arra.

# data[].attributes.body
A gyámügy feladatai közé tartozik a támogató kirendelésének ötévenkénti felülvizsgálata. Emellett rendkívüli felülvizsgálatokat is végezhetnek, ha a támogatott személy, vagy a támogató felülvizsgálatot kezdeményez, a támogatott személy a bíróság gondnokság alá helyezte, hatósági bejelentés esetében pl: érdekellentét a felek között, gyámhatóság beavatkozása szempontjából indokolt események. A felülvizsgálat során, meggyőződnek arról, hogy a támogatott személy továbbra is igényli a támogató jelenlétét és segítéségét a meghatározott feladatkörökben, valamint megvizsgálják, hogy a támogató ténylegesen a támogatott személy érdekében jár-e el.

# data[].attributes.body
Támogatói tisztség megszűnése vagy megszüntetése nem csak a felülvizsgálatokat követően valósulhat meg. A gyámhatóság dönthet úgy, hogy felmenti az adott támogatót, ha azt a felek közül valaki kezdeményezi, a támogatott személy meghal, vagy valamilyen olyan kizáró ok keletkezik, amely a támogató személy kinevezésének akadályát jelenti. Továbbá a gyámhatóság dönthet a támogatói tisztség megszüntetése mellett, ha a támogató személy a rábízott feladatköröket nem, vagy nem megfelelően látja el, vagy magatartása és cselekedetei sértik a támogatott személy érdekeit.

# data[].attributes.body
Hivatásos támogatót olyan esetekben rendelnek ki, ha a támogatott személy által megjelölt személyek közül nincs olyan személy, akit támogatónak lehetne kirendelni, és a támogatott személy egyetért hivatásos támogató kirendelésével. Hivatásos támogatónak minősül az a cselekvőképes, büntetlen előéletű személy, aki a pozíció betöltéséhez megfelelő képesítéssel rendelkezik, valamint nincs olyan kizáró ok, amely a támogatói pozíció betöltését akadályozná. A hivatásos támogatót szintén a gyámhivatal jelöli ki, aki lehet például a Kormány által kijelölt szervvel kormányzati szolgálati jogviszonyban vagy munkavégzésre irányuló egyéb jogviszonyban foglalkoztatott személy, vagy olyan személy aki hivatásos gondnoki feladatokat lát el. A hivatásos támogatók egyszerre csak meghatározott számú személy érdekében járhatnak el. Feladataik közé tartozik az évenkénti jelentés készítése is azzal kapcsolatban, hogy milyen területeken, feladatokban nyújtottak segítséget a támogatott személynek.

# data[].attributes.body
A gyámhatóság feladatai közé tartozik egy nyilvántartás vezetése a támogatott személyekről illetve a támogatókról, a felülvizsgálatok rendezése illetve a tevékenységek ellenőrzésének céljából. A nyilvántartás olyan információkat tartalmaz, mint például támogatott személy és támogató személyes adatai, a támogató kirendeléséről szóló különböző jogerős dokumentumok, támogatott döntéshozatal általános jellegének vagy azoknak az ügy csoportoknak a megjelölése amelyekre kiterjed a támogatott döntéshozatal.